text:
Gonne botlhe ba leofile, ba tlhaetse kgalaletso ya Modimo; BaRoma 3:23
Gonne maduo a boleo ke loso; mme neo ya mpho fela ya Modimo ke botshelo jo bo sa khutleng, mo go Keresete Jesu Morena wa rona. BaRoma 6:23
Gonne lo ntse lo bolokilwe ka tshegofatso ka tumelo; mme le gone go bile go sa tswe mo go lona; ke neo ya Modimo; go sa tswe mo ditirong, gore go se nne motho ope yo o tlaa ipelafatsang: BaEfeso 2:8-9
Mme mokgethisi ene, a emela kwa kgakala, le e leng matlho a se ka a a lelaletsa legodimong, a ititaya sehuba a re: 'Modimo, nkutlwela botlhoko, nna yo ke leng moleofi.' Luke 18:13
Gonne Modimo o ratile lefatshe mo go kalokalo, wa ntsha Morwa one yo o tsetsweng a le esi, gore le fa e le mang yo o dumelang mo go ene a se ka a nyelela, mme a bone botshelo jo bo sa khutleng. Gonne Modimo ga o a ka wa roma Morwa one mo lefatsheng go sekisa lefatshe, mme e le gore lefatshe le bolokwe ka ene. Johane 3:16-17
Ga lo a welwa ke thaelo epe e e sa ka keng ya itshokelwa ke motho, mme Modimo o boikanngo, o o se ketlang o lo lesa lwa raelwa ka mo go fetang nonofo ya lona; mme o tlaa re mo thaelong o lo baakanyetse kgoro ya phalolo le yone, gore lo tle lo bone go e itshokela. 1 BaKorinthe 10:13
Gonne ke a tlhomamisa gore, go le loso, go le botshelo, go le baengele, go le magosana, go le dilo tse di leng teng, go le dilo tse di tlaa tlang, go le dinonofo, go le bogodimo, go le boteng, le fa e ka bo e le sebopiwa sengwe se sele, ga go ketla go nonofa sepe go re kgaoganya le lorato lwa Modimo, lo lo mo go Keresete Jesu Morena wa rona. BaRoma 8:38-39
Gonne Keresete ke bowelo jwa molao, go isa tshiamong mo go mongwe le mongwe yo o dumelang. BaRoma 10:4
Gonne wa re: "Ke go utlwile mo motlheng o o lebosegang, le mo letsatsing la poloko ka go thusa." Bona, jaanong ke motlha o o lebosegang; bona, jaanong ke letsatsi la poloko. 2 BaKorinthe 6:2
Jaana e rile ba utlwa ba tlhabega mo pelong, ba raya Petere le baaposetole ba bangwe ba re: "Bakaulengwe, re tlaa dirang?" Petere a ba raya a re: "Ikwatlhaeng, mongwe le mongwe wa lona a kolobelediwe boitshwarelo jwa dibe tsa lona, mo ineng la ga Jesu Keresete; mme lo tlaa amogela neo ya Mowa o o Boitshepo. Ditiro 2:37-38
Lo apare motho yo moša, yo ka fa Modimong o bopilweng mo tshiamong, le mo biotshepong jwa boammaaruri. BaEfeso 4:24
jaaka go kwadilwe ga twe: "Ga go ope yo o siameng, le fa e le yo mongwe fela; BaRoma 3:10
Ke gone, jaaka boleo bo tsenye mo lefatsheng ka motho a le mongwe fela, le loso ka boleo; mme jalo loso lwa fetela mo bathong botlhe, ka botlhe ba leofile; BaRoma 5:12
Gonne e rile re sa ntse re le bokoa, Keresete a swela baikepi mo lobakeng lo e leng lone. BaRoma 5:6
Modimo one, o re tlhomamiseditse lorato lwa one, ka e rile re sa ntse re le baleofi, Keresete a re swela. BaRoma 5:8
Yo o tlhomamisitsweng fa e le Morwa Modimo ka nonofo, ka fa moweng wa boitshepo, ka go tsoga mo baswing; e bong Jesu Keresete Morena wa rona, BaRoma 1:4
ka re itse gore, ka Keresete a tsositswe mo losong, ga a tlhole a swa gope; loso ga lo tlhole lo na le taolo mo go ene. BaRoma 6:9
la go re: Fa o tlaa ipolela ka molomo fa Jesu e le Morena, o ba o dumela mo pelong ya gago fa Modimo o mo tsositse mo losong, o tlaa bolokwa. BaRoma 10:9
Gonne ga twe: "Le fa e le mang yo o tlaa bitsang leina la Morena o tlaa bolokwa." BaRoma 10:13
Gonne ke a tlhomamisa gore, go le loso, go le botshelo, go le baengele, go le magosana, go le dilo tse di leng teng, go le dilo tse di tlaa tlang, go le dinonofo, go le bogodimo, go le boteng, le fa e ka bo e le sebopiwa sengwe se sele, ga go ketla go nonofa sepe go re kgaoganya le lorato lwa Modimo, lo lo mo go Keresete Jesu Morena wa rona. BaRoma 8:38-39


c: text/html

text:
Botswana
Lefatshe la Botswana mo borwa jwa Aferika, ke lefatshe le le dikaganyeditsweng ke a mangwe, ka jalo ga le a bapa le lewatle. Pele ga le tsaya boipuso ka kgwedi ya Phalane e tlhola masome a mararo ka ngwaga wa sekete, makgolo a roba bongwe, masome a le marataro le metso e le marataro mo go mmamosadinyana le ne le bidiwa Bechuanaland. Lefatshe la Botswana le dikaganyeditswe ke la Aferika Borwa kwa borwa-botlhaba go fitlha kwa borwa bophirima, Namibia kwa bophirima, Zambia kwa bokone le Zimbabwe kwa bokone-botlhaba. Lefatshe le le bidiwa Botswana, le reelelwa ka banni ba lone eleng Batswana.
Pina ya setshaba ya Botswana ke fatshe leno la rona, e e tlhamilweng ke K T Motsete.
Madi a a dirisiwang ko Botswana ke Pula.
Botswana ke lefatshe le le farologanyeng le mafatshe a mangwe mo Aferika. Morago ga puso ya ga Mmamosadinyana, Botswana o ne a tsaya boipuso ka di 30 tsa Lwetse 1966. Morago ga boipuso, lefatshe la Botswana le ne la dirisanya mmogo le puso ya Mmamosadinyana go itlhabolola. Babusi ba Botswana ka nako eo ba ne ba leka ka bojotlhe go ntsha Botswana mo tlaleng. Domokoraga e ne ya busa lefatshe le e eteletswe pele ke Seretse Khama, tautona wa ntlha wa Botswana.
Gompieno Botswana ke lengwe la mafatshe a a tlhabologang ka bofefo mo lefatsheng ka bophara. Le fa mafatshe a mangwe mo Aferika a bolawa ke tlala le matshwenyego jaaka dintwa le tsietso setshaba, Botswana e kgonne go fenya mmaba mo ebileng e leng sekai mo Aferika.
[baakanya] Melao ya lefatshe la Botswana
Molao wa Bogosi (Chieftainship Act, CAP 41:01- 1933) 1. Temana ya bobedi (section 2) ya molao o, yare: Merafe ke e e herang bobedi e e tholegileng e bua puo ya Setswana, eleng Bakgatla, Bangwato, Balete, Bakwena, Batawana, Barolong, Batlokwa le Bangwaketsi. Temana eo gape e boa ere: dikgosi ke tsa merafe e o fela, ebile lefatshe ke la yone merafe eo fela. 2. Se se raya gore merafe e mengwe e kgaphetswe kwa ntle, ga e tsewe ele merafe, mme ele meratshwana e e ka fa tlase ga merafe e e buang Setswana. Maikaelelo le maikemisetso a molao o, ke go nyeletsa merafe e e kgaphetsweng kwa ntle jaaka: Babirwa, Batswapong, Bakalaka, Bayeyi, Bambukushu, Basubiya, Basarwa, Baherero, Bambanderu, Bakgalagadi, Bakgothu, fela jalo. Puso e solofetse gore meratshwana e, e nyelele, e komediwe ke e buang Setswana. 3. Morafe ke batho, ka jalo fa puso e tsaya gore morafe mongwe gase morafe, o raya gore morafe o o gase batho. Batho badirilwe ke Modimo, ba na le teme le ngwao e e remeletseng mo lefatshing le ba tshelang mo go lone, jaaka dijo, dikago, diaparo le didirisiwa tsa bone[1].
Molao wa lefatshe (Tribal Territories Act, CAP 32:02 - 1933) 1. Molao o, o dirafatsa tlhaloso e e dirilweng mo molaong wa bogosi, o o tlhalosang gore lefatshe ke la bo mang. 2. Se molao wa lefatshe o se dirang ke go kgaola melolwane go supa gore lefatshe la Bangwato le tswa fa le felela fa , la Bakgatla, Balete, Batlokwa, Bakwena, Bangwaketsi, Batawana, Barolong fela jalo. Malao o, o raya gore merafe e e kgaphetsweng kwa ntle ga ena lefatshe. 3. Merero yotlhe ya tiriso ya lefatshe e mo maruding a merafe e e ferang bobedi. Merafe e mengwe go tsewa gore e komeditswe, e ka fa tase ga emengwe. Ka jalo ga ba na tshwanelo ya lefatshe ele merafe, fa ese fela ka bongwe ka bongwe. 4. Se se raya gore merafe e e kgaphetsweng kwa ntle ga e kake ya ngongorega ka lefatshe ele sethopha sa morafe. Ba ka ngongorega fela ka bongwe ka bongwe, ba ngongoregela dilo tse di tshwanang masimo, le lwapa a bone fela. Merafe e e buang Setswana yone, eka ngongorega ele morafe, ba ngongoregela lefatshe la bone ka kakaretso. 5. Sekai ke gore Basarwa, ga ba ka ke ba ngongorega ka lefatshe ele Basarwa, ba ka ngongorega fela fa ba tlhakane le Bangwaketse, ebile le bone ba ipitsa Bangwaketse[2].
[baakanya] Lenaneo la tiriso ya metsi mo Botswana
Lefatshe la Botswana le ntse le nosiwa metsi ke makalana a a farologaneng mo dingwageng tse di fetileng. Water Utilities Corporation e ntse e nosa ditoropo le ditoropo dikgolo. Mo godimo ga moo, e ntse e thusa Lephata la Metsi le Dikhansele tsa Dikgaolo ka bokete jwa metsi go abiwa le mafelo a mangwe a lefatshe leno. Maikaelelo a Lenaneo la go Dira Diphetogo mo Mhameng wa Metsi ke go baakanya ditsamaiso tse marara mme ka jalo go nne bonolo go isa metsi kwa bathong.Ke eng se se tlamileng gore go diragadiwe Lenaneo la Diphetogo tsa Mhama wa Metsi?Kanoko ya Lenaneo Legolo la Sechaba la Phatlalatso Metsi la 2005-2006, le ne la re go dirwe diphetogo tse dikgolo mo mhameng wa metsi, mme dingwe tsa tsone e le gore, go kgaoganngwe tsamaiso ya mhama wa metsi le makalana a mangwe a a thusang ka ditirelo. Morago ga dikanoko tse, ba ne ba gakolola gore Water Utilities Corporation e tseye tsamaiso yotlhe ya go nosa lefatshe leno[3].
[baakanya] Dipolotiki le puso ya Botswana
E sale lefatshe la Botswana le tsaya Boipuso ka ngwaga wa 1966,le tile le eteletswe pele ke Phutlhego ya Botswana Democratic Party e le mo bogompienong e ntseng e busa fela.Tautona wa lefatshe la Botswana ke Rre Seretse khama Ian Khama,yo o sa tswang go amoga maemo a mo go Rre Festus Mogae.Puso ya lefatshe la Botswana ke ya batho ka batho mme se se raya gore mongwe le mongwe o nale tshwanelo ya tlhopha phutlhego e a akanyang gore e ka mo tswa mosola mo tsamaisong ya lefatshe a phutlhologile[4].Go nale kagiso e e renang lefatshe ka bophara mme se se dire gore mafatshe ka bontsi a batle go itsalanya le rona.Batswana ka bontsi ke batho ba ba ratang go itse le gone go tlhaloganay ka mafatshe a sele,jalo se batka tirisanyo mmogo fa gare ga mafatshe.
[baakanya] Phemelo
Ka nako ya boipuso,lefatshe la Botswana le kile la bo le sena sesole se se netameng. E ne e le morago ga gore Masole a Rhodesian le a Aferika Borwa ba lwantshiwe ke mephato ya ZIPRA le MK[14] mme Botswana Defence Force (BDF) ya tlhamiwa ka ngwaga wa 1977[5]. Tautona e ne e le ene molaodi wa sesole gape a nale dithata tsa go ka etelela lefatshe gape. Sesole sa Botswana se nale maloko a ka tshwara selekanyo sa 12,000.
Go latela phetogo ya sepolotiki sa Aferika Borwa,Maitlamo a sesole sa Botswana ba ne ba itlama go sireletsa diphologolo tsa tlholego, go thusa batho ka nako ya fa ba wetswe ke dibetsa tsa tlholego , gape le gone go tlisa kagiso. Lefatshe la United States e sa tswa go nna lefatshe le le neng la thusa Botswana ka ditlhabololo le sone seole sa Botswana (BDF), mme bontsi jwa bone ba ne ba fiwa ithuthuntsho ke ba lefatshe la U.S. Ithuthuntsho e ke yone e e tswewang e le yone ya konokono mo Botswana[6].
[baakanya] Diteme tsa Botswana
Teme e e buiwang mo Botswana ke Setswana,ke sone se mongwe le mongwe a se tlhaloganyang botoka.Ka gore go nale merafe e e farologanyeng Botswana o nale diteme tse dingwe tse di buiwang ke yone merafe e jaaka:
[baakanya] Bona gape
[baakanya] Dipadi tse dingwe
- ↑ kamanakao.tripod.com/melao.pdf
- ↑ kamanakao.tripod.com/melao.pdf
- ↑ www.mmewr.gov.bw/downloads/download.php?dir
- ↑ http://en.wikipedia.org/wiki/Politics_of_Botswana
- ↑ http://en.wikipedia.org/wiki/Botswana_Defence_Force
- ↑ http://en.wikipedia.org/wiki/Botswana_Defence_Force

robotstxt: allowed

filter: keep


text:
KANYE - Moeteledipele wa lekgotla la Botswana Bible Training Institute, Moruti John Phillip, a re ngwana o botlhokwa thata mo setshabeng, ka jalo o tshwanetse go tshela botshelo jo bo itumedisang.
Moruti Phillip a re gape e tshwanetse ya nna boikarabelo jwa motsadi mongwe le mongwe go godisetsa ngwana mo tikologong e e itumedisang le lelwapa le le nang le kutlwano, go rena lorato le boitumelo fela.
Moruti Phillip o buile se kwa thutopuisanyong ya barutabana ba sekole sa Tshipi kwa Kanye bosheng.
Thutopuisano eo e ne e rulagantswe ke ba Botswana Bible Training Institute, mme e tsenwe ke barutabana ba sekole sa tshipi go tswa mo dikerekeng tse di farologaneng kwa Kanye.
Moruti Phillip o tsweletse a re barutabana ba sekole sa Tshipi ba tshwanetse go tsaya boikarabelo jwa go bopa bokamoso jwa ngwana go tswa fela kwa moding ka go mo tsamaisa tshipidi mo tseleng ya Modimo, a re mme seo se ka atlega fela fa batsadi ba na le thotloetso mo baneng ba bone ka go ba godisetsa mo tumelong.
A re ba ka dira jalo ka go ba kgothatsa go nna maloko a kereke epe fela ya keletso ya bone.
Moruti wa kereke ya Full Life Ministries kwa Kanye, Rre Oabile Sedio o ne a tlhalosa fa tiro ya go ruta ngwana wa sekole sa tshipi e faphegile mme go le botlhokwa gore motho yo o e dirang a bo a e rutetswe.
Moruti Sedio a re mo kerekeng ya bone barutabana ba sekole sa Tshipi ba rutetswe tiro eo, mme ba lemoga fa go le botlhokwa ba nna le mowa wa bojammogo go re barutabana ba sekole sa Tshipi ba dikereke tse dingwe mo Kanye le bone ba amogele thuto eo, a re ke ka moo go rulagantsweng thutopuisanyo ya mofuta o.
A re ngwana ke mpho ya Modimo mme go botlhokwa gore a neelwe tlhokomelo e e itumedisang kwa lwapeng le kwa kerekeng gore a gole a babalesegile. BOPA


text:
KANYE - Kgosi Malope II o bonye yo o tlaa mo thusang go dira ditiro tsa morafe wa ga Ngwaketse.
Kgosi o roletse morafe mafoko ao mo lebatleng le a neng a le biditse ka Laboraro.
O tlhalositse gore le fa a na le monnawe, o berekela kwa Amerika, ka jalo a tlamega go leba mo go bo rangwaneagwe gore yo o ka mo thusang e ka nna mang, mme a bona Kgosi Kebapetse Telekelo wa Ranaka.
A re Kgosi Telekelo ke motho yo o nonofileng ebile o ka dira tiro mme kwa Ranaka o tlaa thusiwa ke monnawe.
Kgosi Bareng Searobi o ne a akgola Kgosi go bo a dirile botswerere jwa ngwao ya Sengwaketse e kgosi e leng ene a tlhophang mothusi wa gagwe, a re go a nametsa go bo Kgosi a ne a gopola monnawe ka jalo batho ba sa ntshe mafoko a sele a a sa umakiwang ke Kgosi ka gore tsotlhe di mo go ene gore o tlaa dira jang fa mmonawe, Weno a tla.
Kgosi Searobi a re se se setseng ke go laya Kgosi Telekelo le go bereka nae go ntsha maduo.
Kgosi Michael Ratsoma o lebogetse tshwetso ya ga Kgosi, a ba a re morafe ga o a tshwanela go direla kgosi ditshwetso, a ba a ba kgalemela gore ba ikgaphe mo go tsosetseng Kgosi Malope modumo ba itse gore kgosi ke kgosi ka batho.
Kgosi Gaopatwe Mmolaatshephe o boletse fa Kgosi Malope a setse ditso morago ebile a tsere tshwetso e e maleba.
Rre Basimankane Pema o ne a lebogela Kgosi se a se dirileng le tshwetso e a e tsereng go ipatlela mothusi. Mme Oarabile Ross ene o tlhalositse fa Kgosi a tsere matsapa a rerisa morafe, mme le thulaganyo ya go batla mothusi e dirilwe ka morero.
E ne ya re Kgosi Daniel Mathiba a tswala phuthego a bolela fa morafe wa Bangwaketse o rata kgosi ebile o batla a ba direla tse dintle, a re morafe o solofetse go le go ntsi mo go ene, a tlatsa ka gore se Kgosi a se dirileng ke tema ya ntlha go ala dilo ka fa tsamaisong ka ebile a itse ba a ba tshepang gore a direle morafe nabo. BOPA


text:
MELAO YA TIROSENTLE LE TOKOMANE YA DITSHWANELO TSA TIRELO
MWEB e dumalana le Melao ya Tirosentle e e tlhomang seemo se se seng kwa godmo sa tsamaiso se MWEB e ikaelelang go se latela mo go direleng badirisi ba yone.
MWEB e rulagantse Melao ya Tirosentle go ya ka dikaelo gammogo le ditekanyetso tse di seng kwa godimo thata tsa ditokomane tsa baduelela-tiriso tse di tlhomilweng ke ba Independent Communications Authority of South Africa (“Balaodi”) mo Kitsisong ya 1740 ya 2007 e e gatisitsweng mo Government Gazette No 30553 ya letlha la 7 Morule 2007 le mo Kitsisong ya 272 ya 2008 e e gatisitsweng mo go Government Gazette No 30792 ya letlha la 25 February 2008, ka go latelana.
1. Dintlhakgolo tsa Boikemisetso
MWEB e tla:-
1.1 dira ka tsela e e siameng, e e utlwalang e e bontshang boikarabelo mo ditirisanong tsa yone tsotlhe le baduelela-tiriso ya le bao ba ka nnang ba nna baduelela-tiriso ya bone;
1.2 tlhomamisa gore ditirelo tsotlhe le didirwa di tsamaisana le ditlhaloso tse di mo laesenseng ya MWEB le mo melaong le melawana e e maleba;
1.3 ga e na go tlhaola ka tsela e e sa siamang kgatlhong le baduelela-tiriso kgotsa gareng ba baduelela-tiriso le ba ba ka nnang ba nna baduelela-tiriso ya bone malebana le ka lotso, bong, bogolo ka dingwaga, bodumedi, tumelo, bogole, letso kgotsa tlhopho ya mofuta wa thobalano;
1.4 bontsha maitseo a a kwa godimo le tlhokomelo fa ba dirisana le baduelela-tiriso ya bone;
1.5 naya baduelela-tiriso le ba ba ka nnang ba nna baduelela-tiriso tshedimosetso malebana le ditirelo le ditlhotlhwa;
1.6 fa e kopiwa e naya baduelela-tiriso ba yone le ba ba ka nnang ba nna baduelela-tiriso kaelo malebana le ditlhoko tsa baedirisi ba yone;
1.7 boloka tshedimosetso ya baduelela-tiriso ya bone e le khupamarama; le go
1.8 gakolola baduelela-tiriso ya bone gore ba romele ngongora ya bone go Balaodi, fa MWEB e reteletswe ke go baakanya ngongorego ka tsela e e kgotsaofatsang moduelela-tiriso.
2. Ditshwanelo tsa baedirisi
Ditshwanelo tsa gago malebana le ditirelo tse MWEB e di nayang di akaretsa (ntle le tekanyo) tshwanelo ya go:
2.1 newa tirelo e e tlhokegang ntle le go tshwarwa ka go tlhaolwa;
2.2 tlhopha moneitirelo yo o mo ikgethetseng;
2.3 amogela khopi eno ya Melao ya Tirosentle le Tokomane ya Ditshwanelo tsa Tirelo ka Seesemane le ka e le 1 (nngwe) ya dipuo tse dingwe tsa semolao go ya ka tshwetso ya MWEB;
2.4 kgona go bona le go sekaseka direkoto le tshedimosetso e e mo go MWEB;
2.5 tshireletso ya tshedimosetso kaga gago ka namana, e e akaretsang tshwanelo ya gore tshedimosetso kaga gago ka namana e seka ya rekisediwa badirimmogo ba karolo ya boraro ntle le tetlelelo ya gago;
2.6 bolela ngongora; le
2.7 paakanyo ya yone.
3. Neo ya Tshedimosetso
3.1 Tshedimosetso malebana le ditirelo tse dintsi, didirwa le ngatana ya didirisiwa tse di abiwang, ditekanyetso tsa ditefiso, dituedisiwa le dituelo tse di tsamaisanang le ditirelo tsa MWEB, didirwa le dingatana tsa didirisiwa gammogo le melawana le maemo a a maleba go MWEB, didirwa le dingatana tsa didirisiwa, pholisi ya bosephiri le khupamarama ya MWEB, pholisi ya tuelo ya MWEB le ditsela tsa go ikgolaganya tse di maleba tse di leng teng:
3.1.1 mo tsebeng ya rona mo inthaneteng ya www.mweb.co.za;
3.1.2 tlase ga “Dikitsiso tsa Semolao” mo tsebeng ya rona mo inthaneteng:
3.1.3 mo diforomong tsa rona tsa boikopelo tse go tlhokegang gore di tladiwe go amogela tirelo; le
3.1.4 mo dikanamisong le ditsela tse di simololwang tsa thekiso.
3.2 Ditsamaiso tsa go dirisana le tshupomolato le dingongorego di mo Molawaneng o.
3.3 Re tla go naya tshupomolato ya tlhatlhamano ya molato kgotsa nanetheko fa o e kopa.
3.4 Kopo ya gago ya tirelo kgotsa sedirwa e ka tswa e ikaegile ka tshupiso ya sekoloto kgotsa tsamaiso ya tshekatsheko ya bodiphatsa. Seno se raya gore MWEB e ka nna ya kopa le go amogela Tshedimosetso ya gago ya Khupamarama, Tshedimoseto ya Sekoloto sa Badirisi le Tshedimosetso e e Laetsweng (jaaka e tlhalositswe mo go National Credit Act, 2005) ("Tshedimosetso ya Tshekatsheko") go tswa go biro ya dikoloto gore go dirwe tlhatlhobo ya bokgoni jwa ditšhelete, go bona gore a o tla kgona go duela go ya ka tumalanong e e rulaganyeditsweng.
3.5 MWEB e na le tshwanelo ya go dira tlhatlhobo ya bokgoni jwa go duela tšhelete fa o dira kopa ya tirelo/sedirwa le ngatana ya didirisiwa.
4. Maemo a a seng kwa godimo a tirelo e e newang ke MWEB
4.1 MWEB e tla leka go atlega ka selekanyo sa 100% fa e diragatsa kopo ya gago ya tirelo.
4.2 MWEB e tla araba mogala ope o o leleditsweng kwa lefelong la MWEB la go batla thuso.
4.3 Lefelo la rona la Tlhokomelo ya Neteweke ya Ditlhaeletsano tsa Inthanete le dira diura di le 24 (masome a mabaedi le bone), malatsi a le 7 (supa) mo bekeng.
4.4 Mo godimo ga Lefelo la rona la Tlhokomelo ya Neteweke la Tlhaeletsano ka Inthanete, MWEB e tsamaisa lefelo la tirelo ya badirisi la baidri ba ba tlhoafetseng go amogela le go araba dipotso tsa baduelela-tiriso le mathata a tirelo. Lefelo la boleletso la MWEB le ka lelediwa kwa go 08600 2000, Mosupologo go ya go Labotlhano 08h00 go ya go 19h00, Matlhatso 8h00 go ya go 17h00 le Sontaga 10h00 go ya go 15h00.
5. Tsamaiso ya go Dirisana le Dingongorego tsa Tshupomolato
5.1 O kopiwa go lebisa ngongorego ya gago ya tshupamolato go complaints@mweb.co.za. Go tlhokwa gore ngongorego e bo e patilwe ke tse di latelang:
5.1.1 khopi ya tshupamolato e go buiwang ka yone kgotsa dintlha tsa yone, ka sekai, nomoro ya akhaonto;
5.1.2 lebaka la go sa utlwane;
5.1.3 madi a go sa utlwanweng ka one; le
5.1.4 tshedimosetso e e tshegetsang seo kgotsa ditokomane, fa di le teng.
5.2 MWEB e tla dira boikaelelo malebana le ngongorego ya tshupamolato le go itsise tshwetso ya yone mo malatsing a le lesome le bone (14) a beke fa ba sena go amogela ngongorego ya gago.
5.3 O ka nna wa kopana le Balaodi go rarabolola go sa utlwane, fa o sa
kgotsofalela phelelo ya go sa utlwane jaaka e go ya ka tshwetso ya MWEB.
5.4 Go sa utlwane go tla romelwa go Complaints and Compliance Committee of the Authority go ya ka karolo ya 17 (H) ya ICASA Act fa go sa utlwane go sa rarabololwa ke Balaodi ka bobone jaaka go lebeletswe go ya ka molawana 5.4.
6. Go dirisana le dingongorego, tharabololo le dikgato tsa go baakanya
6.1 Dingongorego tsotlhe ntle le dingongorego tsa tshupomolato di tshwanetse go romelwa go MWEB mme MWEB e tla dirsana le tsone go ya ka seo se newang ke molawana o wa 6.
6.2 O tlhokiwa gore o re neye tshono ya go baakanya ngongorego pele ga o bua le Balaodi.
6.3 O kopiwa go lebisa ngongorego ya gago go complaints@mweb.co.za . Ngongorego ya gago e tshwanetse go akaretsa tse di latelang:
6.3.1 leina la gago le sefane;
6.3.2 nomoro ya akhaonto ya gago;
6.3.3 letlha le ngongorego ya gago e nnileng teng ka lone; le
6.3.4 tlhaloso e khutshwane ya se se bakileng gore ngongorego e nne teng.
6.4 MWEB e tla go itsise fa e sena go amogela ngongorego mo malatsing a 3 (mararo) a beke morago ga foo.
6.5 MWEB e tla baakanya ngongorego ya gago ka lekwalo mo malatsing a a 14 (lesome le bone) a tiro morago ga go le amogela, kgotsa nako ya boleele jo re ka bo dumalanang tlase ga mabaka a mo go one tharabololo ya ngongorego ka sekai e leng mo diatleng tsa motlamedi kgotsa motlamedi wa inthanete wa boraro (mme go na le ditekanyetso).
6.6 O ka nna wa kopana le Balaodi go rarabolola go sa utlwane, fa o sa kgotsofalela phelelo ya go sa utlwane jaaka e go ya ka tshwetso ya MWEB.
6.7 Go sa utlwane go tla lebisiwa go Complaints and Compliance Committee of the Authority go ya ka karolo 17 (H) ya ICASA Act fa go sa utlwane go sa rarabololwa ke Balaodi ka bobone jaaka go lebeletswe go ya ka molawana wa 6.5.


text:
Setswana
Setswana ke puo ee buiwang mo mafatsheng a Afrika Borwa, Botswana, Namibia le Zimbabwe. Ke nngwe ya dipuo tsa semmuso kwa Afrika Borwa fa kwa Botswana gone e le puo ee tsewang e le yone ya lefatshe ka bophara. Banni bangwe ba Botswana ba tsalwa ba sa bue Setswana jaaka Bakgalagadi, Bakalaka le ba bangwe. Ba se ithuta mo mebileng le kwa sekolong.
[baakanya] Kgotla ya Batswana
Kgotla e kaiwa mo setsong sa Setswana jaaka lefelo la botlhokwatlhokwa. Ke felo kwa melao ya morafe e dirwang gone le ditsheko di tsenelang gone. Kgotla ngwe le ngwe, go ya ka Setswana, e biletswa boreaitse go thaya kgotla gore go sireletswe kgosi le morafe. Go epelwa lenaka la mere kgotla lenaka le beiwa mo mpontsheng go ya ka thato ya kgosi le baeletsi ba gagwe. Kgotla e agiwa go ya ka bogolo jwa morafe mme e agiwa jaaka seripagare sa kgolokwe.
Gantsi, ke Kgosi, borangwanaagwe le bao ba tlhopilweng ke ntlo ya kwa kgosing ba ba dirang le go fetola melao ya morafe. Manno kwa kgotla a dulwa go ya ka maemo a motho mo morafeng. Batlhanka le batlhoki ba dula kgakala xle kgosi. Bomatwetwe, batlhabani ba diganka le bahumi ba dula gaufi le kgosi. Ke gone fa mannong fa moo go neng gp bonwa gore ke mang yo nang le meraka e mentsi, e e sasailang ka metlhape ya dikgomo le letsomane la dinku.
Kgotla, kwa dipitso tsa morafe di tshwarelwang gone, ka gale e agiwa gaufi le kwa kgosing ka magong a ditlhare tsa mokgalo le moselesele, mme e agiwa ka mokwa yo o latelang:
- Manno a kgotla - gantsi ka fa tlase ga setlhare.
- Lepatlelo la kgotla – go amogela bao ba tla emang ka dinao kwa kgotla
- Leobo – moago e ruletsweng ka bojang.
- Leiso – kwa molelo o besiwang gone go ithuthafatsa, go apaya tota le go baya metsi mo isong.
- Lesaka la dikgomo.
- Ntlwana – e agiwa ka kwa morago ga lesaka
Kgotla e e kwa godimodimo ke kgotla ya kgosi. Mme yona e latelwa ke dikgotla tsa dikgosana le dikgotla tsa malapa. Senno sa kgotla se dirisiwa kwa kgotla fela, ga se tswe ka kgotla. Mme senno seno se dirwa ka legong la setlhare sa mokgalo, morolwana kgotsa mokabi. Dinno gantsi di betliwa ke banna ba motse.Mo malatsing a gompieno dikgotla di fetogile go tsamaya le dinako. Sepodisa le meago mengwe ya puso e agiwa gaufi kgotsa go nna karolo ya kgotla.
[baakanya] Losika la puo ya Setswana le Merafe e mengwe
Setswana se sikana thata le Sesotho, puo e e buiwang kwa Afrika Borwa le Lesotho. Se se dira gore babui ba dipuo tse ba tlhaloganyane motlhofo go gaisa ba dipuo tse dingwe tse di mabapi[1].Le fa go ntse jalo Puo ya Setswana ga e tshwane thata le ya Sesotho,di nale modumo o o di farologanyang mme ebile seo se ka tlhalogangwa botoka ke babui ba Botswana le Lesotho [2].
[baakanya] Nalane
Nalane ya setswana e tshwanetse ya bo e wela fa go tse dingwe tse di filthegileng go fitisisa mo lefatsheng. Seno se dirwa makete le go fitisisa ka ntata ya gore ga e a kwalwa mofatshe, e sale e le mafoko a molomo a a fitisiwang go tswa go batsoga-pele go ya kwa baneng. Botshelo jwa boteduputswa ba setswana, bo fitlhelwa gantsi mo dipokong le mo dikwalong dingwe tsa di padi le dikgankhutswe. Maitlhomo magolo a karolo e, ke go leka go kopanya fa go kgonagalang, tsa botshelo jwa maloba, mme fela re rata go rotloetsa batswana go bala le go kwala setswana.
[baakanya] Setswana mo Afrika Borwa
Go ya ka bodulo, Puo ya Setswana e phatlaletseng thata mo Afrika Borwa mme e buiwa thata ke merahe ee ko Bechuanaland Protectorate, Bokone-Botlhababa Probinsi ya Kapa (British Bechuanaland and Griqualand West),Bogare,Bophirima ba Free State le Bophirima ba Transvaal. Legale bogolo ba ditulô tse di mo sekakeng se se senang metsi sa Kalahari ebile sena le baduli ba ba nnye ka palo.
Go na le Merahe mengwe ee dirisang pou ya Setswana entswa e se merahe ya Batswana.Yone e akaretsa BaKalanga, BaHerero, Madamara, BaKoba, MaMbukushu,MaSubia, MaKgalagadi, MaSarwa, jalo jalo.Merahe ya BaTswana ka bo yone e ka aroganngwa ka dikarolo tse nne,e leng, Bogareng,Borwa, Bokone le Botlhaba. Dikarolo tse tharo tsa ntlha di ka kaiwa e le tsona tse di dirang diteme tsa Bophirima tsa Setswana.
Bontsi jwa batho ba ba buang Setswana ba fitlhelwa kwa lefatsheng la Aforika Borwa bogolo segolo mo diporofenseng tsa Bokone Bophirima (North West) le Kapa Bokone. Batswana ba Aforika Borwa ba ka nna didikadike di le 3.4 fa Batswana ba Botswana ba ka nna sedikadike le go feta (gongwe 1.3). Batswana ba Namibia le Ba Zimbabwe ba palo potlana. Legale ditirelo tsa kgaso tsa Namibia di gasa gape ka Setswana.
Setswana ke puo ee monatenate, ee nonneng ka e bile e buiwa mo mafatsheng a mane a a mo borwa jwa Aforika. Baithuti bangwe ba dipuo bare Setswana ke nngwe ya dipuo tse di matswakabele thata go gaisa tse dingwe tsa borwa jwa Aforika.
Setswana se na le manatetsha puo a mantsi jaaka diane, dithamalakwane le maele.


text:
Reunion.com > Judith Trotter - Greg Tuchek > Charlie Tseng - Kim Tseng
Classmates from Charlie Tseng to Kim Tseng
Charlie Tseng Chen Tseng Cheng Tseng Chi Tseng Chia Tseng Chiao Tseng Chie Tseng Chieh Tseng Chien Tseng Chienchi Tseng Chih Tseng Chihcheng Tseng Chihchieh Tseng Chii Tseng Chin Tseng Ching Tseng Chingping Tseng Chinyu Tseng Chiping Tseng Chiu Tseng Chiung Tseng Chiungying Tseng Cho Tseng Chong Tseng Chou Tseng Christina Tseng Christine Tseng Christopher Tseng Christy Tseng Chu Tseng Chuan Tseng Chuen Tseng Chun Tseng Chun-yao Tseng Chung Tseng Chunming Tseng Cindy Tseng Claire Tseng Connie Tseng Cynthia Tseng Daisy Tseng Dana Tseng Daniel Tseng Danny Tseng Darren Tseng David Tseng Dean Tseng Debbie Tseng Deborah Tseng Dennis Tseng Denny Tseng Derrick Tseng Derry Tseng Diana Tseng Diane Tseng Dien Tseng Donald Tseng Doris Tseng Douglas Tseng Ed Tseng Eddie Tseng Eddy Tseng Edmond Tseng Edward Tseng Edwin Tseng Eileen Tseng Elaine Tseng Elizabeth Tseng Ellen Tseng Emily Tseng Eric Tseng Ernest Tseng Esther Tseng Ethan Tseng Eugene Tseng Eunice Tseng Eva Tseng Evelyn Tseng Fan Tseng Fang Tseng Fanpin Tseng Fei Tseng Fen Tseng Feng Tseng Florence Tseng Fong Tseng Frances Tseng Francis Tseng Francisco Tseng Frank Tseng Franklin Tseng Fred Tseng Fu Tseng Fumei Tseng Fung Tseng Gabriel Tseng Gary Tseng Gene Tseng George Tseng Gerald Tseng Gerome Tseng Gilbert Tseng Gini Tseng Gloria Tseng Godwin Tseng Gordon Tseng Grace Tseng Greg Tseng Gregory Tseng Gretchen Tseng Guey Tseng Gwo Tseng Han Tseng Hang Tseng Hans Tseng Hao Tseng Haowei Tseng Harry Tseng Hee Tseng Helen Tseng Heng Tseng Hennessey Tseng Henry Tseng Hilary Tseng Hilda Tseng Ho Tseng Hong Tseng Howard Tseng Hsi Tseng Hsiang Tseng Hsiangwei Tseng Hsiao Tseng Hsiaoping Tseng Hsien Tseng Hsin Tseng Hsing Tseng Hsiu Tseng Hsiuling Tseng Hsiuwen Tseng Hsiuying Tseng Hsu Tseng Hsuan Tseng Hsueh Tseng Hua Tseng Huai Tseng Huan Tseng Huang Tseng Huei Tseng Huey Tseng Hui Tseng Hui-ying Tseng Huihsia Tseng Huihsin Tseng Huilin Tseng Huimin Tseng Huiwen Tseng Huiyu Tseng Hung Tseng Hungyu Tseng Hwa Tseng Hwei Tseng I-jeng Tseng Ian Tseng Ichiang Tseng Ingrid Tseng Irene Tseng Iris Tseng Isaac Tseng Isabel Tseng Ivan Tseng Ivy Tseng Iwen Tseng Jack Tseng Jackie Tseng Jacqueline Tseng James Tseng Jane Tseng Janet Tseng Janette Tseng Jang Tseng Jannet Tseng Jannice Tseng Jarvis Tseng Jasmine Tseng Jason Tseng Jau Tseng Jay Tseng Jean Tseng Jeff Tseng Jeffery Tseng Jeffrey Tseng Jen Tseng Jennie Tseng Jennifer Tseng Jenny Tseng Jerry Tseng Jesse Tseng Jessica Tseng Jessie Tseng Jill Tseng Jim Tseng Jimmy Tseng Jing Tseng Joan Tseng Joanna Tseng Joanne Tseng Joe Tseng John Tseng Johnnie Tseng Johnny Tseng Johnson Tseng Jon Tseng Jonathan Tseng Jorgito Tseng Joseph Tseng Joshua Tseng Joy Tseng Joyce Tseng Ju Tseng Judith Tseng Judy Tseng Jui Tseng Juihua Tseng Julia Tseng Julie Tseng June Tseng Jung Tseng Juo Tseng Justin Tseng Justina Tseng Justine Tseng Kai Tseng Kao Tseng Karen Tseng Katherine Tseng Kathleen Tseng Kathy Tseng Katie Tseng Katy Tseng Kay Tseng Kaye Tseng Kelly Tseng Ken Tseng Keng Tseng Kenny Tseng Kent Tseng Kevin Tseng Kieran Tseng Kim Tseng


text:
Reunion.com > Lori Raynor - Jeannine Redman > Claudio Re - Ri Re
Classmates from Claudio Re to Ri Re
Claudio Re Co Re Colleen Re Connie Re Corinne Re Cr Re Cra Re Craig Re Cynthia Re Da Re Dan Re Dana Re Daniel Re Dave Re David Re Dawn Re De Re Dean Re Debbie Re Deborah Re Debra Re Dee Re Del Re Denise Re Destiny Re Di Re Diana Re Diane Re Dianna Re Dino Re Do Re Dominic Re Don Re Donald Re Donna Re Dorothy Re Douglas Re Ed Re Edson Re Edward Re Eileen Re El Re Elaine Re Eleanore Re Elena Re Eli Re Elizabeth Re Emily Re Er Re Ere Re Eric Re Ericka Re Erik Re Erika Re Erin Re Erw Re Eugene Re Evelyn Re Fabio Re Fe Re Fr Re Frances Re Francis Re Frank Re Franklin Re Fred Re Ga Re Gail Re Gary Re George Re Gerald Re Gerry Re Gina Re Gladys Re Gloria Re Gregory Re Ha Re He Re Heather Re Hector Re Henry Re Hrtha Re Ileana Re Ja Re Jack Re Jacopo Re Jacqueline Re James Re Jamie Re Jan Re Jane Re Janet Re Janice Re Jared Re Jarod Re Jason Re Jay Re Jd Re Je Re Jean Re Jeanne Re Jeff Re Jen Re Jennie Re Jennifer Re Jerry Re Jesse Re Jessica Re Jill Re Jim Re Jo Re Joanne Re Joe Re Joel Re John Re Jonathan Re Jose Re Joseph Re Josephine Re Josh Re Joshua Re Joyce Re Jr Re Ju Re Judith Re Judy Re Julie Re June Re Justin Re Ka Re Karen Re Katherine Re Kathleen Re Kathryn Re Kathy Re Katie Re Katrina Re Kay Re Ke Re Keith Re Kelly Re Ken Re Kenneth Re Kevin Re Kim Re Kimberly Re Kr Re Kristin Re Kristina Re Kristine Re Krystal Re Kt Re Kyle Re La Re Larry Re Laura Re Lauren Re Lawrence Re Le Re Lee Re Leilani Re Lena Re Leonard Re Li Re Linda Re Lisa Re Liz Re Lo Re Lois Re Lori Re Lorraine Re Louis Re Luciana Re Lynn Re Lynne Re Ma Re Marco Re Marcus Re Margaret Re Marguerite Re Mari Re Maria Re Marie Re Mario Re Mark Re Marlene Re Martha Re Martin Re Marty Re Mary Re Maryann Re Matthew Re Maurice Re Me Re Megan Re Mel Re Melanie Re Melissa Re Mi Re Michael Re Michel Re Michele Re Michelle Re Mike Re Mo Re Moana Re Monica Re Mr Re Myrna Re Nadene Re Nancy Re Natalie Re Ni Re Nicholas Re Nick Re Nicole Re Nina Re Nora Re Noreen Re Oleta Re Olga Re Pa Re Pam Re Pamela Re Pat Re Patricia Re Patrick Re Patti Re Paul Re Paula Re Pauline Re Pe Re Peter Re Philip Re Phillip Re Primo Re Priscilla Re Rachel Re Ramona Re Ramu Re Randall Re Randy Re Ray Re Re Re Rebecca Re Regina Re Rere Re Rey Re Rhonda Re Ri Re


text:
Mefuta ya dijo tsa lefatshe la Botswana
Dijo tsa lefatshe la Botswana ke tse kgethegile mme gape di kopanetse dikarolo dingwe le dijo tsa mafatshe a mangwe a Borwa jwa Afori Dikai di akaretsa phaletšhe, setampa, magwinya le phane. Dijo tse di kgethegile sa lefatshe la Botswana di akaretsa seswaa, nama e e lokilweng thata e bo e thugiwa.
[baakanya] Metswako
Marekisetso a lefatshe la Botswana a tletse ka mefuta ya dijo e e farologanyeng. Bontsi jwa tsone ke tse di lemilweng mono gae ka go nosediwa fa tse dingwe e le tse di rekilweng mo mafatsheng a a mabapi. Bontsi jwa nama ya kgomo bo tswa mo lefatsheng la Botswana. Nama ya nku,ya konyana,ya koko le mefuta e mengwe ya nama e teng mo lefatsheng leno e le mentsi. Nama ya kgomo ke yone e e tlwaelesegileng e latelelwa ke ya podi. Ditlhapi tsa matamo le tsone ke ngwe ya dijo tsa lefatshe leno.
Mabele le mmaidi ke tsone dijwalo tse di lemiwang thata mo leaftsheng leno. Korong,raese le mefuta e mengwe ja dijalo ga di lemiwe mo lefatsheng leno. Bontsi jwa dinawa tse di lemiwang mono gae di akaretsa ditloo le letlhodi. Matonkone kgotsa manoko a lemiwa mono gae. Bontsi jwa merogo e e lemiwang mono gae e akaretsa sepinichi,digwete,chabetšhe,dikwii,ditapole,ditamati le dipotata. Go na le merogo e e tlhogang ,mo sekgweng e e nnang teng ka dipaka dingwe. Morogo wa dinawa ke dijo tsa setswana tse di tlwaelesegileng thata.
Go nna le maungo a le mantsi mo lefatsheng la Botswana a a akaretsang morula. Go dumelwa fa magapu atlholegile mo lefatsheng la Botswana mme nna mantsi ka paka ya one. Mefuta e mengwe ya magapu e akaretsa lerotse kgotsa lekatane le le lone le lemiwang mono. Go nna le mefuta e mengwe ya magupa a naga a a tlhogang mo mafelo a a metlhaba e bile a le dikaka a le botlhokwa mo banning ba dikgaolo tse ka ba a dirisa e le dijo e bile gape e le metsi. Bontsi jwa merogo e bonwa ka dipaka dingwe mme ebile e a omelediwa kgotsa e lokiwa e le tsela ya go e itsa go senyega. Go nna le metlhale e le mentsi ya go apaya merogo e e omeleditsweng e.
[baakanya] Dijo tse di itsegeng thata
Seswaa kgotsa Chotlho ke nama ya setswana e e apewang mo medirong e e kgetlhegileng. Gantsi e apewa ke borre mo pitsaneng e e maoto mararo kwa leisong,e apewa ka leswai le metsi fela mo molelong o o kwa tlase go fitlhale le butswa thata e bo e nna boruma. Dijo tse dingwe tse di itsegeng thata ke serobe;mala la dirwe tsa podi,nku kgotsa kgomo tse di apeilweng go fitlhelela di nna boruma.Fa phologolo e le nku kgotsa podi tlhako e apewa le tsone.
Go dumelwa fa koko ya setswana e gaisa ya kgodiso ka seatla ka tatso. Go apaela moeng koko ya setswana go dira gore a ikutlwe a amogelesegile. Go e apeela mo pitsaneng e e maoto mararo go e e efa tatso ya maemo a a kwa godimo.
Motogo kgotsa bogobe bo apewa ka go faga bopi jwa mabele, jwa phaletšhe kgotsa jwa lebelebele, mme o fudue ka bonya ka bonya go fitlhelela go lowa. Nako tse dingwe bopi jwa mabele kgotsa jwa phaletšhe bo a bidisiwa bo bo bo jerwa ka maši le sukiri. Dijo tse di bidiwa ting. Ko ntleng ga maši le sukiri,ting e ka jewa ka nama le mrogo e le dijo tsa motshegare kgotsa tsa maitseboa. Tsela e ngwe ya go apaya bogobe ke go bo tsenya madila le lerotse. Dijo tse di bidiwa tophi ke morafe wa baKalanga.
Bopi jwa borotho ke ngwe ya dijo mme bone bo nna le dingwaga bo ntse bo rekiwa go tswa mo mafatsheng a sele. Go nna le mefuta e mentsi ya go apaya borotho e e setseng e itsege lefatshe ka bophara.[1][1]
[baakanya] O ka tsibogela
[baakanya] Tse di lateng ketse di dirisitsweng go batla kitso ee kwadilweng fa
- ↑ 1.0 1.1 "Botswana Food & Dining". iExplore. Accessed May 2010.


text:
MOLAETSA O O KWALETSWENG BATHO BA LEFATSHE LOTLHE
Bodumedi jwa maaka ke eng? A o hutsafadiwa ke ditiro tsa bokebekwa tse bodumedi bo di dumelelang? A dintwa, borukhutlhi, ditiro tsa bonweenwee tse di dirwang ke batho ba ba reng ba direla Modimo di a go kgopisa? Ke ka ntlha yang fa go lebega e kete bodumedi ke jone bo bakang mathata a mantsi jaana a a aparetseng setho?
Molato ga se wa ditumelo tsotlhe, mme ke wa bodumedi jwa maaka. Motho mongwe wa bodumedi yo o neng a tlotlwa ke batho ba le bantsi, e leng Jesu Keresete, o ne a bontsha gore bodumedi jwa maaka bo dira ditiro tse di bosula, fela jaaka “setlhare … se se bodileng se ungwa leungo le le se nang mosola.” (Mathaio 7:15-17) Bodumedi jwa maaka bo ungwa leungo le le ntseng jang?
BO SUNYA NKO MO DINTWENG LE MO DIPOLOTIKING TSA LEFATSHE: Makasine wa Asiaweek o bolela jaana: “Mo Asia yotlhe le mo dinageng tse dingwe, baeteledipele ba ba lwelang go busa ba dirisa maikutlo a batho malebana le bodumedi ka boferefere go fitlhelela mekgele ya bone.” Ka ntlha ya seo, makasine ono o tlhagisa jaana: “Lefatshe lotlhe le tloga le nna le botsenwa.” Moruti mongwe yo o tumileng kwa United States o ne a bolela jaana: “Fa e le gore re batla go khutlisa go bolawa mo go kana kana ga batho, go tshwanetse ga bolawa dirukhutlhi.” A re seno se ka dirwa jang? “A ba gailwe botlhe mo leineng la Morena.” Mme Baebele yone kafa letlhakoreng le lengwe ya re: “Fa mongwe a bua mafoko a a reng: ‘Ke rata Modimo,’ mme le fa go ntse jalo, a tlhoile mokaulengwe wa gagwe, ke moaki.” 1 Johane 4:20) Jesu ene o ne a ba a re: “Tswelelang lo rate baba ba lona.” (Mathaio 5:44) Ke ditumelo tse kae tse o di itseng tse maloko a tsone a kopanelang mo ntweng?
BO RUTA DITHUTO TSA MAAKA: Ditumelo di le dintsi di ruta gore moya ke karolo nngwe e e sa bonaleng ya motho e e tswelelang e tshela fa motho a swa. Ka ntlha ya thuto eno, bontsi jwa ditumelo tseno di jela batho ba tsone madi, ka go ba duedisa madi fa ba batla gore meya ya batho ba ba suleng e rapelelwe. Le fa go ntse jalo, Baebele yone e ruta se se farologaneng le seno. “Moya o o leofang—go tla swa one.” (Esekiele 18:4) “Batshedi ba a itse gore ba tla swa; mme fa e le baswi bone, ga ba itse sepe gotlhelele.” (Moreri 9:5) Jesu o ile a ruta gore baswi ba tla tsosiwa—seno se ne se se kitla se tlhokega fa batho ba ka bo ba na le meya e e sa sweng. (Johane 11:11-25) A bodumedi jo o mo go jone bo ruta gore moya ga o swe?
BO MPAMPETSA BOITSHOLO JO BO MASWE JWA TLHAKANELODIKOBO: Kwa dinageng tsa Bophirima, dikereke di tlhoma banna ba ba robalanang le banna ba bangwe le basadi ba ba robalanang le basadi ba bangwe gore e nne baruti e bile di kgothaletsa dipuso gore di letlelele manyalo a batho ba ba ntseng jalo. Tota le dikereke tse di kgalang boitsholo jo bo maswe di ile tsa letlelela baeteledipele ba bodumedi ba ba kileng ba betelela bana. Le fa go ntse jalo, Baebele yone e ruta eng? E tlhalosa jaana e sa fitlhe sepe: “Lo se ka lwa tsiediwa. Go le bagokafadi, le fa e le baobamedi ba medingwana, le fa e le baakafadi, le fa e le banna ba ba beetsweng maikaelelo a e seng a tlholego, le fa e le banna ba ba robalang le banna … ga ba na go rua bogosi jwa Modimo.” (1 Bakorintha 6:9, 10) A o itse ka ditumelo tse di mpampetsang boitsholo jo bo maswe jwa tlhakanelo dikobo?
Go tlile go direga eng ka ditumelo tseno tse di ungwang leungo le le bodileng jaana? Jesu o ne a tlhagisa jaana: “Setlhare sengwe le sengwe se se sa ungweng leungo le le molemo se a rengwa mme se latlhelwa mo molelong.” (Mathaio 7:19) Ee, bodumedi jwa maaka bo tlile go rengwa le go senngwa! Mme seno se tlile go direga jang le gone leng? Ponatshegelo ya boporofeti e e mo bukeng ya Baebele ya Tshenolo kgaolo 17 le 18 e araba potso eno.
Bodumedi jwa maaka bo tlhotlheletsa “dikgosi tsa lefatshe”
“Tswang mo go ene, batho ba me”
A ko o akanye fela ka tiragalo eno. Mosadi wa seaka o pagame sebatana se se boitshegang. Sebatana seno se na le ditlhogo di le supa le dinaka di le lesome. (Tshenolo 17:1-4) Mosadi yono wa seaka o tshwantshetsa eng? O tlhotlheletsa “dikgosi tsa lefatshe.” O apere letsela le le mmala o o bobududu jo bo mokgona, o dirisa maswalo e bile o humile fela thata. Mo godimo ga moo, ‘ditšhaba tsotlhe di tsiediwa’ ke go dirisana ga gagwe le meya. (Tshenolo 17:18; 18:12, 13, 23) Baebele e re thusa go bona gore mosadi yono wa seaka ke mokgatlho wa lefatshe lotlhe wa bodumedi. Ga a tshwantshetse setlhopha sengwe sa bodumedi, mme o tshwantshetsa ditumelo tsotlhe tse di ungwang leungo le le bodileng.
Sebatana se mosadi yono wa seaka a se pagameng se tshwantshetsa dipuso tsa lefatshe tsa sepolotiki.* (Tshenolo 17:10-13) Bodumedi jwa maaka bo pagame mo mokwatleng wa sebatana seno sa bopolotiki, bo leka go laola ditshwetso tsa sone le go se bolelela gore se ye kae.
Le fa go ntse jalo, mo lobakeng lo lo fa gautshwane, go tloga go direga sengwe se se gakgamatsang. “Dinaka tse di lesome tse o di boneng, le sebatana, tseno di tla tlhoa seaka mme di tla se senya di bo di se dira se se sa ikategang, mme di tla ja dikarolo tsa sone tse di dinama di di fetsa di ba di se ja ka molelo gotlhelele.” (Tshenolo 17:16) Ka tshoganyetso, e bile e le ka tsela e e tshosang, dipuso tsa lefatshe tsa bopolotiki di tlile go retologela mo bodumeding jwa maaka mme di tla bo nyeletsa gotlhelele! Ke eng se se tlileng go di tlhotlheletsa go dira jalo? Buka ya Baebele ya Tshenolo e araba jaana: “Modimo o go tsentse mo dipelong tsa tsone gore di diragatse kakanyo ya gagwe.” (Tshenolo 17:17) Ee, Modimo o tla dira gore bodumedi jwa maaka bo arabele ditiro tsotlhe tse di ferosang sebete tse bo di dirileng mo leineng la gagwe. Ka tshiamiso e e feletseng, Modimo o tla dirisa dinyatsi tsa seaka seno tsa sepolotiki go mo senya.
Wena o tshwanetse go dira eng gore o se ka wa senngwa le bodumedi jwa maaka? Morongwa wa Modimo o kgothatsa jaana: “Tswang mo go ene, batho ba me.” (Tshenolo 18:4) Ee, eno ke nako ya gore o tswe ka bonako mo bodumeding jwa maaka! E le gore o tla ya kae fa o tswa koo? E seng kwa go latoleng gore Modimo o teng, ka gonne le one mofuta oo wa bodumedi ga o na isagwe. (2 Bathesalonika 1:6-9) Lefelo le le lengwe fela le le bolokesegileng le o ka yang kwa go lone ke bodumedi jwa boammaaruri. O tla bo itse jang?
Bodumedi jwa boammaaruri bo tshwanetse go tlhagisa leungo lefe le le molemo?—Mathaio 7:17.
BO BONALA KA LORATO LWA BATHO BA JONE: Baobamedi ba boammaaruri “ga ba karolo ya lefatshe,” ga ba ikgaoganye ka botšhaba kgotsa lotso lwa bone, mme ‘ba a ratana.’ (Johane 13:35; 17:16; Ditiro 10:34, 35) Go na le gore ba bolaane, ba ka mpa bogolo ba swelana.—1 Johane 3:16.
BO IKANYA LEFOKO LA MODIMO: Go na le gore bo rute “dingwao” le “ditaelo tsa batho ba re ke dithuto tsa motheo,” bodumedi jwa boammaaruri bo ruta se se tswang mo Lefokong la Modimo, e leng Baebele. (Mathaio 15:6-9) Ka ntlha yang? Ka gonne “Lokwalo lotlhe lo tlhotlheleditswe ke Modimo e bile lo tswela mosola mo go ruteng, mo go kgalemeleng, mo go tlhamalatseng dilo.”—2 Timotheo 3:16.
BO NONOTSHA MALAPA E BILE BO TSHEGETSA MELAO YA MAEMO A A KWA GODIMO YA BOITSHOLO: Bodumedi jwa boammaaruri bo ruta banna ba ba nyetseng gore ba ‘rate basadi ba bone jaaka mebele ya bone,’ bo thusa basadi ba ba nyetsweng go ‘naya banna ba bone tlotlo e e boteng,’ e bile bo ruta bana go ‘ikobela batsadi ba bone.’ (Baefeso 5:28, 33; 6:1) Mo godimo ga moo, botlhe ba ba neilweng maikarabelo mo phuthegong ba tshwanetse go tlhoma sekao se se molemo mo boitsholong.—1 Timotheo 3:1-10.
A go na le bodumedi bope jo bo tshelang ka melao eno? Buka ya Holocaust Politics e e gatisitsweng ka 2001, ya re: “Fa batho ba le bantsi ba ka bo ba tshela ka dilo tse Basupi ba ga Jehofa ba di rerang, go ka bo go sa bolawa batho ba bantsi jaana ka nako ya Bonasi e bile lefatshe le ka bo le sa welwa ke sebetso sa go bolawa ga diketekete tsa batho fela ka gonne e le ba morafe o o rileng.”
Ee ruri, mo dinageng di le 235, Basupi ba ga Jehofa ga ba rere fela ka gore Baebele ya re batho ba itshware jang—mme gape ba tshela tumalanong le se ba se rerang. Re go kgothaletsa go kopa Basupi ba ga Jehofa gore ba go thuse go bona gore ke eng se Modimo a se lopang mo go wena gore o kgone go mo obamela ka tsela e a e amogelang. Eno ke nako ya go tsaya kgato. O se ka wa senya nako. Bokhutlo jwa bodumedi jwa maaka bo atametse!—Sefania 2:2, 3.
* Go bona tlhaloso e e feletseng ka kgang eno, bona buka ya Tshenolo—Konelo ya Yone e e Molemolemo e Atametse! e e gatisitsweng ke Basupi ba ga Jehofa.


text:
SEROWE- Monongwaga ba ga Mmangwato ba tlaa bolotsa mephato e le mebedi Phukwi a thola malatsi a ferabongwe mme e aloge a tlhola lesome le boferabobedi.
Go ya ka molomaganyi wa dithulaganyo tsa mophato, Rre Thero Badirwang, mephato e tlaabo e akaretsa basimane le basetsana ba ba tshotsweng ka dingwaga tsa 1981 go fithelela tsa 1985 le 1986 go ema ka 1990.
O tlhaloseditse BOPA gore go isa mephato e mebedi ngwaga tse di tlhomaganeng, ngwaga o o fetileng le monongwaga ke go duelelelala dingwaga tse mophato o sa bidiwang ka tsone gore e re nako e e tlang, ba kgone go bidiwa mophato o le mongwe le gone morago ga ngwaga tse di rileng e seng ngwaga le ngwaga.
Dingwe tsa dithuto tse di tlaa rutwang ke tsa boitshwaro jwa banana le bagolo gore ba nne sekao mo go ba ba kwa tlase ga bone.
Motshwarelela bogosi jwa ga Mmangwato, Kgosi Sediegeng Kgamane, o ne a tlhalosa fa ba tsere tshwetso ya go oketsa malatsi a go rupa ka dialogane tsa mophato oo di supile fa malatsi a malatsi a mane a ne a le makhutshwane.
O supile fa go oketsa malatsi go tlaa thusa gore ba ithute dilo tse dintsi.
O ne a rotloetsa mephato ya ngogola go dira ditiro kwa metseng ya bone, a afa sekai ka banana ba Moiyabana ka ba ne ba tima molelo o o neng o tlhagogile kwa motseng wa bone.
Jaaka e le tlwaelo, dithota tse mephato e tlaa yang kwa go tsone di tlaa itsesiwe fa e bolola mme e rewe maina e aloga kwa kgotleng. BOPA


text:
Lesotho
Lesotho, ke lefatshe le le fitlhelwang mo bogareng jwa lefatshe la Afrika borwa, ebile le dikagenyeditswe ke lone lefatshe la Aferika borwa. Ke lefatshe le lennye ka popego le na le palo ya batho e ka tshwarang di dikadike tse pedi le dikete tse masome a marataro le bosupa.Toropo kgolo ya Lesotho ke Maseru. Lesotho ke leloko la mafatshe a selekanye.Leina Lesotho letswa mo puong ya sesotho. Selekanyo sa batho ba Lesotho se se ka tshwarang masome a mane mo lekgolong ba tshelela mo lehumeng le le ko tlase ga selekanyo se se ipetsweng ke ba mafatshe fatshe ba ba itebagantseng le go lwantsha lehuma se supa fa ba tshela ka ledi la dolara ya America ele nngwe ka letsatsi.
[baakanya] Ditso tsa Lesotho
Lefatshe la Lesotho le ne le busiwa ke Kgosi kgolo Moshoeshoe wa ntlha ka ngwaga wa 1822. Moshoeshoe e ne ele ngwana wa ga Mokhachane, kgosi e nnye ya Bakoteli,o ile a nna kgosi ka ngwaga wa 1804 morago ga go itlhamela morafhe wa gagwe.Magareng ga dingwaga tsa 1821 le 1823, Moshoeshoe le balatedi ba gagwe baile ba ya go nna ko thabeng ya Butha-Buthe,go ya go kopana le bangwe ba ba kileng ba nna bagakolodi kgatlhanong le Lifaqane e eneng e dirisanya le gonna mo setilong ga ga Shaka Zulu magareng ga dingwaga tsa 1818 le 1828.
[baakanya] Polotiki
Puso ya Lesotho ke e e dirilweng ka go tlhotswa ga mapalamente le di tsamaiso tsa tsa lekgotla la sepolotiki le le fentseng ditlhopho kakaretso.Tautona Rre.Pakalitha Bethuel Mosisili ke ene moeteledi pele wa puso ebile ke ene a nang le dithata tsotlhe.Kgosi ya Basotho e dira thata le tsa ngwao, ga asa nna le dithata tse dintsi ebile ga a letlelelwe go ka tsenelela mo mererong ya sepolotiki.
Mokgatlho wa sepolotiki wa Democratic Congress (DC)ke one o o eteletseng mo botsamaiseng jwa ntlo ya palamente ya Lesotho ka ditilo tsa ma palamente dile masome a mane le borataro. Fa jaanong mokgatlho wa sepolotiki wa Lesotho Congress for Democracy (LCD),o oneng ontse o busa jaanong ele one o fetogileng gonna baganetsi ba ba mashetla ba puso ya Democratic Congress (DC). All Basotho Convention (ABC), Basotho National Party (BNP), Alliance of Congress Parties (ACP), le ba ba sa tswang go tlhamiwa ba Basotho Batho Democratic Party (BDNP) ke dingwe tsa mekgatlho ya sepolotiki ya lefatshe la Lesotho ka borataro jwa tsone.
Ntlo kgolo ya palamente ya Lesotho e e bitswang Senate, e nale dikgosi tse masome a mabedi le bobedi, ba bogosi jwa bone eleng jo ba bo tsaletsweng,le bangwe bale lesome le motso ba ba itlhopetsweng ke Kgosi kgolo go setse morago tsamaiso ya ga tautona kana moeteledipele.
[baakanya] Merafhe le Dipuo tse di fitlhelwang mo Lesotho
Bontsi jwa batho ba Lesotho ke Basotho, mme palonyana e potlana ke ya batswakwa ebong merafhe ya letso la se-chaina le makgowa gotswa Yuropa. Merafhe e fitlhelwang mo Lesotho e akaretsa Bakuena, Batloung, Baphuthi, Bafokeng, Bataung, Batsoeneng, Matebele le ba bangwe.
Puo e e buiwang thata ko Lesotho ke Sesotho, e eleng yone puo ee letleletsweng go dirisiwa gongwe le gongwe mo Lesotho le ko ditirelong tsa puso, e latelwa ke sekgowa pele ga dipuo tse dingwe.
[baakanya] Ngwao
Diletswa tsa ngwao tse di fitlhelwang mo Lesotho di akaretsa lekolulo, se eleng seletswa se se dirisiwang ke badisa, setolo-tolo, se se tshamekiwang ke borre le thomo ee tshamekiwang ke bomme thata.
Pina ya setshaba ya Lesotho e bitswa "Lesotho Fatše La Bo-ntata Rona"
Fa kago tsa setso tsa Lesotho ele mantlo a rantafole.
Kapari ya Basotho ke kobo, e aparwa thata ka dipaka tsotlhe mo ngwageng.
Morija Arts & Cultural Festival ke moletlo wa ngwaga le ngwaga wa botaki le bodiragatsi, o tshwarelwa kwa toropong ya Morija ko banna ba baneng ba sokolola batho ka thuto ya Kereke baneng ba goregela teng ka ngwaga wa 1883.


text:
LETLHAKENG - Mogolwane wa koporase ya metsi ya Water Utilities (WUC) a re thulaganyo ya makalana a a neng a tsamaisa merero ya metsi mo metseng ya magae e na le seabe mo go reng Batswana ba bo ba sa tshephe diphetogo tsa tsamaiso ya metsi tsa nako eno.
Mogolwane yoo wa ofisi ya Molepolole, Mme Boitumelo Kgaodi, o buile jalo a tshwere phuthego ya kgotla mo Letlhakeng go rerisa banni ka diphetogo tsa tsamaiso ya metsi mo kgaolong ya bone, a re seemo sa nako eno sa go sa tshepheng tsamaiso ya ofisi ya gagwe, se rotloeditswe ke boitseme jo bo kileng jwa nna teng mme go baka melala.
A re koporase ya WUC e patelesegile go tsaya boikarabelo jwa metse ka dikoloto tse e di fitlhetseng tsa badirisi, mme e felela e supiwa ka menwana.
O file sekai sa gore dimmithara tsa metsi di ne di ntse di sa balwe, ntlha e e feletseng e baka melala e e kwa godimo.
WUC e simolotse go tsamaisa ditirelo tsa metsi mo kgaolong eo kgwedi ya Motsheganong e rogwa.
Banni ba bile ba lekodisiwa ka kgolo ya ditlhwatlhwa tsa go gokela metsi mo malwapeng tse jaanong e yang go nna P1 500 dimmithara dingwe le dingwe tse di masome matlhano.
O tsweletse a gakolola fa koporase ya WUC e ya go itebaganya fela le go nosa batho e seng leruo, mme a kopa barui go inaakanya le mananeo a a itebagantseng le go nosa leruo. BOPA


text:
LETLHAKANE - Thotloetso ya ga Tautona ya gore makalana a puso ka go farologana a reke dithoto tse di dirwang mo gae a simolotse go nowa moro ke bagwebi bangwe mo kgaolong potlana ya Boteti.
Mongwe wa bagwebi ba babotlana ba ba itumelelang kemonokeng e ba e fiwang ke puso ke Rre Maharashane Mogomela wa Bohologelo Pottery Project kwa Letlhakane. Rre Mogomela o buile seo mo puisanong le ba lekalana la dikgang la BOPA a re e sale ka ngwaga wa 2010 kgwebo ya gagwe e bona dipoelo tse di botoka fa ba bone dithendara tsa puso.
A re makalana a khansele, dikole le maphata a mangwe a puso ba reka dithoto tsa gagwe fa ba dira meletlo e e faphegileng.
Rre Mogomela a re kgwebo ya gagwe e akaretsa le botshelo jwa lelwapa ka kakaretso di fetogile fela thata mme se, se dirilwe ke thotloetso ya puso ka go reka tse a di dirang.
O supile gore mo dingwageng tse di fetileng, pele ga Tautona a ntsha taelo ya gore puso e rotloetsa bagwebi ba babotlana o ne a bona dipoelo tse di kwa tlase, a re ka nako eo o ne a rotloediwa thata ke kompone ya Debswana ka go reka dithoto tsa gagwe mme di abelwe bana ba dikole ba ba dirileng sentle mo dithutong tsa bone ngwaga le ngwaga.
BOPA


text:
SEROWE -Beng ba dipolase tsa Sand Veld ba supile ngongora ka omang wa dikgomo ba re ga ba bone thuso ka nako fa ba batla go jesa dikgomo tsa bone.
Ba ntshitse selelo se mo thuto-puisanyong e e neng e tshwerwe kwa polaseng ya Nakalakgama ka mafelo a beke.
Fa a lekodisa batsena phuthego eo mo boemong jwa barui ka dikgwetlho tse ba kopanang le tsone, Rre Emang Maphanyane o supile fa ba sa bone thuso e e lolameng mo go ba lephata la temo-thuo ka jaana gantsi ba bolelelwa fa dipagamo di se yo, bo omang ba fedile kgotsa go twe ditshipi tse di dirisiwang di senyegile.
Fa a akgwa barui dikgaba, mookamedi wa tlhabololo leuo, Rre Modise Letlhogile o ne a supa fa barui le bone ba na le seabe mo go tlhokeng go thusiwa sentle ka gore ba batla gore dikgomo tsa bone di jesiwe omang fela nako e ba batlang go di isa kwa matlhabelong ntswa ba tshwabetse go jesa dinamane omang di santse di le dikgwedi di tharo.
O tsweletse ka go supa fa ditsela tse di sa siamang le tsone di ba ketefaletsa go thusa. O gakolotse barui ka botlhokwa jwa gore tshipi ya kgomo e bonale fa e jisiwa omang ka e le yone sesupo sa gore kgomo ke ya ga mang. Le fa go ntse jalo, Rre Modise a re seemo seo se tlaa ema ka jaana ba ntse ba rutuntsha babereki ba bone le go baakanya ditshipi tse di dirisiwang mo tirong eo.
Mo dikgannye tse dingwe, barui ba begetswe ka lefelo le dipoo di tlholwang gore a moroto wa tsone ke wa boleng kwa go lone. A re go tlhatlhoba go thusa thata go itse ditso tsa kgomo ka bareki ba nama kwa mafatsheng a bophirima ba batla go itse gore ba ja nama ya kgomo e fe, e tsetswe leng le gone gore e gola jang.
O tladitse ka gore se se ka ba thusa le go rekisa dipoo tsa bone kwa mafatsheng ka jaana ba ka tsenya kitseso eo mo inthaneteng. O kopile barui go emisa go ikaega thata ka puso, a afa sekai ka bangwe ba barui ba Barolong ba polase ya Phanyane a re ba setse ba na le kgwediso ka seatla, morago ga gore ba ngongorege gore kampa ya kgwediso ga e a bewa sentle. BOPA


text:
English Setswana
1. Leina:
Solo Ntjidzi Kombani
2. Lefatshe:
Botswana
3. Nako e o ithutileng SeJapane:
kgwedi di le borataro
4. Lebaka la go ithuta Sejapane ?:
Go oketsa tshono tsa go hiriwa le ka gore ke natefelelwa ke go ithuta SeJapane
5. Go ntse jang go ithuta SeJapane?:
Go thata, mme go monate!
6. Keng o tlhopile Japaneasy?:
Ka gore ba ruta moithuti mongwe le mongwe ka fa a tlhokang ka teng, gape ba tlhokomelo, le lerato.
7. O rata eng ka go ithuta ko Japaneasy?:
Babereki ba Japaneasy but bonolo ebile ba le thuso. Bokopano jwa “Nihonmura” bo monate, bo fa tshono ya go ka dirisa SeJapane se ke se ithutileng le baithuti ba bangwe le MaJapane.
8. O rata mafoko a fe a SeJapane, ka go reng?:
Ke rata “Sumimasen”, gonne e le mafoko a motlhofo mme a le mosola thata! A kgona go dirisiwa go kopa maitshwarelo, le go leboga . Ke rata le “Sugoi”, ka e le lefoko le le monate le raya gore selo se a kgatlhisa.


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.0 billion (ditshupo tsa ngwaga wa 2009), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima[1].Continente e e akaretsa lefatshe le tshwana le la Madagascar le a mangwe fela jalo[2].
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo[3].
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi[4].
[baakanya] Thekiso ya Dinaka tsa Ditlou mo Aferika
Balephata la tikologo , diphologolo le bojanala ba ntse ba tshwere phage ka mangana ba lwantsha le makgotla a mafatshefatshe a pabalelo tikologo le ditsa tlholego aa tshwanang le le kwa The Hague, Netherlands, la CITES go a kopa go le letlelela go rekisa mokoakoa wa dinaka tsa ditlou o le setseng le o kokoantse mo lefatshing leno.
Go ya ka Modiri wa Lephata le yo o ithebagantseng le dikgang tsa makgotla a CITES, Mme Diana Chimidza, ba setse ba dirisetse madi a ka tshwarang P400 000 go Iwantshana le kgang e ya moruthuta.Mokoakoa o wa dinaka tsa ditlou o ile wa phuthwa mo ditloung tse dineng di sule loso lwa tlholego kgotsa di bolailwe ka mabaka a gore di ntsifetse mme go lemoga gore go di hokotsa go ka thusa gore di seka tsa imela tikologo. Mma Chimidza o tlhalositse fa ditlou tsa Botswana di setse le Namibia ba rekise dina«:: tsa ditlou tse di kgobokantseng ba bolela gon dinaka tse tsa ditlou tse rekesediwang mmebaraka ys theko ya ditlou jaaka Japan la tsa ditlou tse di bolailweni eseng kafa molaong, fa tse dingwe e le tsa bogodu[5].


text:
Merogo
Template:Pp-move-indef Template:Otheruses
Lefoko merogo le raya senngwe se se jegang e ka nna bontlha bongwe jwa setlhare kgotsa setlhare, mme go sa akarediwe dipeo gape le maungo. Se se raya matlhare, ditlhito, kgotsa medi ya ditlhare mme gape go akarediwe le dimela tse dingwe (jaaka squash).
Lefoko le ga le na leina la nnete le le tsepameng mo dithutong tsa biology; ka go rialo lefoko le le raya dilo tse di mmal culinary and cultural tradition. Sekai ke gore batho ba tsaya gore mabowale one ke merogo le fa e ntse e se ditlhatsana,[1][2],fa bangwe bone ba a kgaoganya le dijo ka kakaretso.[3]
Merogo e mngwe e kgona go jwewa e sa apewa, e menngwe yone e jewa e apeilwe, gape le e menngwe ke tshwanelo ya gore e jewe e apeilwe. Merogo gantsi e jewa e apeilwa bogolo jang e le seshabo kgotsa mo dijong tse di letswai. Le fa go ntse jalo merogo mnngwe e dirisiwa modijong tse di nang le sukirinyana, jaaka rhubarb pie le carrot cake.
Tlhaloso ya lefoko "merogo" jaaka "setlhare se se golang go jewa" e ne e ise e simololwe go fitlha ka 18th century.[4]
[baakanya] Mafoko
Go nale mafoko a le mane a a rayang merogo le maungo:
- Maungo(dimela): peo ya leung (nako dingwe e akaretsa tse di farologanyeng popego),
- Leungo(a a kgethiwang): bontlha bongwe jo bo jewang jo bo nang le sukiri,
- Merogo: bontlha bongwe jo bo jewang jo bo letswainyana.
Ngwe ya dimela di tshwana mmidi kgotsa dinawa , di ka tsewa fela jaaka merogo.
Nngwe ya dipotso tsa gore a mme tamati ke morogo e santse e kile ya sekwa kwa kgotla tshekelong ya United States ka ngwaga wa 1893. Mme kgotla e tlhalositse ka molao motheo wa Nix v. Hedden gore tamati ke morogo ka gore e wela mo dituelong tsa ngwaga wa 1883 tsa dithoto tse di tswang kwa mafatsheng a sele. Kgotla kgolo e bile ya papamatsa gore tamati ke leungo gape fa go buiwa ka dithuto tsa dimela.[5]
[baakanya] Temo ya merogo le maungo e ka tshetsa batho
Mothusa tona wa temothuo, Rre Oreeditse Molebatsi o rotloeditse balemi ba merogo le maungo go dira ka natla go jesa lefatshe leno.E rile mothusa tona a bua kwa phuthegong ya balemi ba merogo ba kgaolo ya legare kwa Mahalapye ka Mosupologo, a ba bolelela fa a tshwentswe ke go sa direng sentle ga bone.Rre Molebatsi a re lephata la gagwe le na le lenaneo la temo ya merogo la ISPAAD, le mo go lone puso e thusang balemi go simolola le go tsweledisa temo ya nosetso. A re temo ya merogo ke kgwebo e molemi a ka dirang madi go itshetsa le go jesa lefatshe, a tlatsa ka gore balemi ba itse fa temo ya merogo e raya molemi a dira ka diatla go ntsha maduo a a kwa godimo.Rre Molebatsi a re o tshwenyegile thata ka gore go na le balemi ba le bantsi mo kgaolong ya legare mme sebe sa phiri ke gore bontsi jwa bone ga ba dire sentle, a ipotsa gore matsapa di a tsaya kae.O ne a rotloetsa balemi ba nosetso go tsaya temo ya bone ka tlhoafalo ka jaana go na le mmaraka wa merogo mo Botswana le mo mafatsheng a sele. Mothusa tona o ne a rotloetsa balemi ba ba direlang mo dikgaolong tse di se nang metsi gore ba kgone go tswelela mo kgwebong ya bone.A re go na le balemi ba ba sa direng sentle mo dikgaolong tse dingwe lebaka le letona e le metsi, mme seo se ba kgoreletse go gola le go kgona ditoro tsa bone.Rre Molebatsi a re o lemogile fa go na le mathata mo baleming ka jaana thobo ya bone e le kwa tlase ntswa go na le badirelapuso ba ba firetsweng go ba thusa go tokafatsa thobo.O ne a kgothatsa balemi go dirisana thata le badiri bao mo dikgaolong tsa bone gore maduo a nametse le gone gore molemi a obe letsogo.A re thobo ya merogo mo lefatsheng leno fa e kopantswe ga e goroge kwa seelong se se batlwang go jesa Batswana, mme seo se pateletse puso go reka merogo kwa ntle.
Rre Molebatsi a re ke ka moo a emeng ka dinao gore balemi ba dire ka natla go ntsha thobo e e lekaneng go rekisiwa mo mmarakeng wa Botswana.A re o kgatlhanong le balemi ba e reng go nna thata mo kgwebong ya bone ba bo ba sia ba tlogela, a tlatsa ka gore seo ga se na go isa lefatshe la Botswana gope. Mothusa tona a re kgwebo e raya gore molemi o tsile go dira ka gotlhe go sa kgathalesege gore o a latlhegelwa kgotsa o dira dipoelo ka a tlhaloganya gore tse di kgona go diragala mo kgwebong.O ne a rotloetsa balemi ba merogo go simolodisa mokgatlho o o ba tshwaraganyang gore ba bue ka lentswe le le lengwefela.Rre Molebatsi a re go nna mokgatlho go a busetsa ka puso e ka reetsa dilelo tsa bone fa ba bua ka lentswe le lengwe fela.O ne a kopa balemi gore ba tswe ka megopolo e e ka thusang puso go tsaya ditshwetso tse di maleba le gone go fetola ditsetlana tsa go tlhabolola temo ya nosetso. E rile balemi ba tswa la bone ba supa fa ba lebanwe ke dikgwetlho di tshwana le letlhoko la metsi le motlakase o o turang mo go ngomolang pelo fa ba re ba o tsenya kwa masimong.Nngwe ya dikgang tse ba neng ba di ntsha e bile ba kopa puso go e sekegela tsebe ke go fokodiwa ga ditlhwatlhwa tsa go hira batswakwa ka ba le turu mme e bile gape Batswana e se batho ba ba ratang go bereka kwa masimo.Ba re e sale diteseletso tsa nakwana di emisiwa jaanong ba sokola ka batho ba ba dirang kwa masimong mme ba kopa puso go di busetsa.Fa a latlhela la motlapitsong, Rre Koonyatse Tamasiga o ne a re go na le batho ba ba saleng ba fiwa masimo mo kgaolong ya Dikabeya gore ba simolole go lema mme nako kgolo ke eno, ka jalo a kopa puso go a neela balemi ba ba tlhoafaletseng temo.A re masimo ga a ka ke a fiwa batho fela ba bo ba sa a dirise.
[baakanya] Dikai tsa dimela tse di dirisiwang jaaka merogo.
Palo ya dilo tse di bitswang "merogo" e telele ebile ga e akaretse bontlha bongwe jwa dimela:
- Lehupela la sethunya
- Dipeo
- Mmidi , dinawa,
- Matlhare
- Mahupela
- Dithitwa
- Dithitwa tsa matlhare
- Modi
-
- Dinawa
[baakanya] Dikota
[baakanya] Tlhokomelo
Thobo e e faphegileng e tsweledisa botsheolo jwa merogo .
Merogo e nang le mathare e tshwanetse ya dirisiwa mo nakong e e khutswane , kgotsa ya bewa mo pampiring e phutlhetswe.
[baakanya] Maemo
Template:Expand section Go nale maemo a ISO a a buang ka merogo le maungo.[6]
[baakanya] O ka tsibogela
- Boleng jwa dijo
- Tshireletso ya dijo
- Leungo
- Palo ya merogo
- Merogo e e nnang e le teng ngwaga otlhe
- Baji ba merogo
- Veganism
- Malwetse a merogo
- Diphologolo tse di jang merogo
- Thekiso ya merogo
[baakanya] Dipadi
- ↑ "Mushrooms" classified under "Other vegetables". In What foods are in the vegetable group? United States Department of Agriculture. Last modified on 2011-05-31 02:35 PM. Retrieved 2011-06-02.
- ↑ "Mushrooms" classified under "VEGETABLES". In Suggestions - Vegetables at Cooks.com. Accessed on 2009-06-24].
- ↑ Alternative Crops and Plants: Vegetables and Mushrooms. United States Department of Agriculture. Last modified on 2009-06-08. Retrieved 2009-06-24.
- ↑ Ayto, John (1993). Dictionary of Word Origins. New York: Arcade Publishing. ISBN 1-55970-214-1. OCLC 33022699.
- ↑ Full text of this opinion in Nix v. Hedden courtesy of Findlaw.com.
- ↑ "67.080: Fruits. Vegetables". International Organization for Standardization. http://www.iso.org/iso/iso_catalogue/catalogue_ics/catalogue_ics_browse.htm?ICS1=67&ICS2=80. Retrieved 2009-04-23.
[baakanya] Palo pele
- Munro, Derek B., Small, E. 1997 Vegetables of Canada. NRC Research Press, Ottawa ISBN 978-0-660-19503-2
[baakanya] Dikgoge tsa kwa ntle
- Photo ID of Vegetables by Capt. Pawanexh Kohli
- UC Vegetable & Research Information Center
- Michigan Vegetable Information Network
- Fruits and Vegetables - Your Reference to Fruits and Vegetables, Veg Recipes, Healthy Diet, Healthy Life and Food Tips, Storage Information, Suppliers Directory.
Template:Cuisine Template:Agriculture country lists Template:Vegetarianism


text:
Tswana Luke 2:1-20
Jaana e rile mo metlheng eo ga tswa taolo kwa o Kaesare Aguseto, gore lefatshe lotlhe le kwalwe. Go kwalwa mo ga ntlha, ke mo go dirilweng ka Kuirinio a le molaodi wa Siria. Mme botlhe ba ya go kwalwa, mongwe le mongwe a ya kwa motseng wa ga gabo. Josefe le ene a tlhatloga kwa Galilea, a tswa motseng wa Nasaretha, a ya kwa Jutea kwa motseng wa ga Dafite, o o bidiwang Bethelehema; ka a le wa kgotla le wa losika lwa ga Dafite; a ya go kwalwa le Maria, mosadi yo o mmeeleditseng, a bile a le moimana. Ga dirala ya re ba sa le gone, a fitlha malatsi a o tlaa belegang ka one. Mme a bona ngwana wa mosimane wa ntlha wa gagwe, mme a mo phuthela ka matsela, a mmaya mo bojelong jwa dipitse; gonne go ne go se na bonno mo ntlong ya baeti. Jaana ga bo go le badisa mo nageng, mo lefatsheng leo, ba disitse letsomane la bone bosigo. Mme moengele wa Morena a ema fa go bone, le kgalalelo ya Morena ya phatsima ntlheng tsotlhe tsa bone; mme ba boifa ka poifo e kgolo. Moengele a ba raya a re: "Se boifeng, gonne bonang, ke lo lereditse mafoko a a molemo, a boitumelo jo bogolo, jo bo tlaa dirafalelang batho botlhe. Gonne gompieno mo motseng wa ga Dafite lo tsaletswe Mmoloki, yo e leng Keresete Morena. Mme se, e tlaa nna sesupo mo go lona; lo tlaa fitlhela ngwanyana a phuthetswe ka matsela, a letse mo bojelong jwa dipitse." Mme baa tshogana ka moengele a bile a na le bontsintsi jwa lesomosomo la legodimo, ba baka Modimo ba re: "Kgalalelo e nne go Modimo kwa bogodimodimong, le kagiso e nne mo lefatsheng, mo batho ba o kgatlhegang thata mo go bone." Ga dirala e rile baengele ba sena go ba tlogela ba ya legodimong, badisa ba raana ba re: "A re yeng fela jaana kwa Bethelehema, re bone selo se, se se dirafetseng se Morena o se re itsisitseng." Jalo ba tla ka potlako; ba fitlhela Maria le Josefe, le ngwanyana a letse mo bojelong jwa dipitse. Ya re ba sena go bona, ba itsise mo ntlheng tsotlhe lefoko le ba le boleletsweng ka ga ngwana yo. Mme botlhe ba ba utlwang ba gakgamadiwa ke dilo tse badisa ba di ba bolelelang. Mme Maria a boloka dipolelo tsotlhe tse, a di akanya mo pelong ya gagwe. Badisa ba boa ba galaletsa Modimo, ba o baka ka ntlha ya dilo tsotlhe tse ba di utlwileng le tse ba di bonyeng, fela jaaka ba boleletswe.